钦定古今图书集成/明伦汇编/闺媛典/第062卷 > 陶子舸妻方氏
## 钦定古今图书集成/明伦汇编/闺媛典/第062卷 > 陶子舸妻方氏

按《苏州府志》：“方氏，昆山人。蕲水令方玉冈女。年十八，
归士人陶子舸。期年，陶死，妇悲哀，数欲自缢，或责以
姑在，因默俛。久之，姑亦寡居，同处一室，甚相怜恤。后
九年，姑病亡，殓毕，即自投舍西水中，手持茭根，牢不
可解。家人得其尸，面色如生，遂启其自置圹在子舸
旁者葬之。嘉靖间旌表。”